open-index/open-wikipedia-markdown huggingface dataset:
Λίζα Έντελσταϊν

Η **Λίζα Έντελσταϊν** (*Lisa Edelstein* ; 21 Μαΐου 1966) είναι Αμερικανίδα ηθοποιός και θεατρική συγγραφέας. Είναι γνωστή από τον ρόλο της ως Dr. Lisa Cuddy στην ιατρική δραματική σειρά του Fox *[[House (TV series)|House]]*. Από το 2014 έως το 2018, πρωταγωνίστησε ως Abby McCarthy στην σειρά *[[Girlfriends' Guide to Divorce]]*.

## Φιλμογραφία

### Κινηματογράφος

### Τηλεόραση

### Video Games

## Βραβεία
*Το 2005, αποδέχτηκε το βραβείο Καλύτερης Ηθοποιού σε δραματική τηλεοπτική σειρά στα 10th Annual Satellite Awards για τον ρόλο της ως Dr. Lisa Cuddy στην σειρά *House*.
*Το 2011, κέρδισε το People's Choice Award Καλύτερης Δραματικής Ηθοποιού σε τηλεοπτική σειρά για τον ρόλο της ως Dr. Lisa Cuddy στην σειρά *House*.

## Παραπομπές


## Εξωτερικοί σύνδεσμοι

* 
* 
* Lisa Edelstein's artist page on La MaMa's Digital Collections Website

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Αικατερίνη της Μπραγκάνσα

H **Αικατερίνη** (πορτογαλ. *Catarina de Bragança*, 25 Νοεμβρίου 1638 - 31 Δεκεμβρίου 1705) από τον Οίκο της Μπραγκάνσα ήταν Πριγκίπισσα της Πορτογαλίας και με τον γάμο της έγινε Βασίλισσα της Αγγλίας & Σκωτίας.

## Βιογραφία
Ήταν η δεύτερη κόρη του Ιωάννη Δ΄ της Πορτογαλίας και της Λουίζας ντε Γκουθμάν, κόρης του Μανουέλ Πέρεθ ντε Γκουθμάν, 8ου Δούκα της Μεδίνας-Σιδωνίας.

## Οικογένεια
Παντρεύτηκε το 1662 τον Κάρολο Β΄ της Αγγλίας & Σκωτίας. Δεν απέκτησαν απογόνους.

### Πρόγονοι


## Πηγές
* Chisholm, Hugh, ed. (1911). "Catherine of Braganza". Encyclopædia Britannica (11th ed.). Cambridge University Press.

## Παραπομπές


Κατηγορία:Οίκος της Μπραγκάνσα
Λέσλι Μαν

Η **Λέσλι Τζιν Μαν** (αγγλικά: *Leslie Jean Mann*, 26 Μαρτίου 1972) είναι Αμερικανίδα ηθοποιός. Έχει εμφανιστεί σε αρκετές ταινίες, συμπεριλαμβανομένων των *[[Ο κολιτσίδας]]* (1996), *[[Δύο αδέλφια, οι γυναίκες τους και μια ερωμένη]]* (1996), *[[Ο γκαφατζής της ζούγκλας]]* (1997), *[[Κατά λάθος μπαμπάς]]* (1999), *[[Κατά φαντασία φοιτητής]]* (2002), *[[Παρθένος, ετών 40]]* (2005), *[[Με την πρώτη]]* (2007), *[[Σπασικλο-φύλακας]]* (2008), *[[Σε αγαπώ Φίλιπ Μόρις]]* (2009), *[[17 ξανά]]* (2009), *[[Πεθαίνω στα γέλια]]* (2009), *[[Καλά 40]]* (2012), *[[Η άλλη γυναίκα]]* (2014) και *[[Κοκομπλόκο]]* (2018).

## Καριέρα

## Φιλμογραφία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* 
* Συνέντευξη στο ''Backstage'' (αγγλικά)

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί φινλανδικής καταγωγής
Τερέζα Πάλμερ

Η **Τερέζα Πάλμερ** (*Teresa Mary Palmer* ; 26 Φεβρουαρίου 1986) είναι Αυστραλή ηθοποιός, συγγραφέας, μοντέλο και παραγωγός. Ξεκίνησε την καριέρα της στις ταινίες *[[Bedtime Stories (film)|Bedtime Stories]]* (2008), *[[The Sorcerer's Apprentice (2010 film)|The Sorcerer's Apprentice]]* (2010) και *[[Take Me Home Tonight (film)|Take Me Home Tonight]]* (2011). Έλαβε περαιτέρω αναγνώριση όταν πρωταγωνίστησε στις ταινίες *[[Warm Bodies (film)|Warm Bodies]]* (2013), *[[Lights Out (2016 film)|Lights Out]]* (2016), *[[Αντιρρησίας συνείδησης (ταινία) (film)|Αντιρρησίας συνείδησης (ταινία)]]* (2016) και *[[Berlin Syndrome (film)|Berlin Syndrome]]* (2017). Επιπλέον πρωταγωνίστησε, έγραψε το σενάριο και έκανε την παραγωγή στην δραματική ταινία *[[The Ever After]]* (2014), μαζί με τον σύζυγό της Μαρκ Βέμπερ.

Από το 2018, η Πάλμερ πρωταγωνιστεί στην δραματική σειρά *[[A Discovery of Witches (TV series)|A Discovery of Witches]]*.

## Φιλμογραφία

### Κινηματογράφος

### Τηλεόραση

## Βραβεία και υποψηφιότητες

## Παραπομπές


## Εξωτερικοί σύνδεσμοι

* 
* Teresa Palmer's blog: Your Zen Life

Κατηγορία:Αυστραλές ηθοποιοί
Κατηγορία:Αυστραλοί μοντέλα
Πέιτον Λιστ

Η **Πέιτον Ρόι Λιστ** (αγγλικά: Peyton Roi List, γενν. 6 Απριλίου 1998) είναι Αμερικανίδα ηθοποιός και μοντέλο. Εμφανίστηκε σε αρκετές ταινίες και σειρές της τηλεόρασης ως παιδί ηθοποιός ενώ εργάστηκε και ως μοντέλο για εφηβικά περιοδικά και εταιρείες. 

Το 2011, έγινε μέλος του καστ για την σειρά *[[Jessie (τηλεοπτική σειρά)|Jessie]]* όπου ενσάρκωσε τον ρόλο της Emma Ross, της μεγαλύτερης από τέσσερα αδέρφια που φροντίζονταν από μια νεαρή νταντά. Το 2015, ενσάρκωσε τον ίδιο ρόλο στην συνέχεια της σειράς, με τίτλο *Bunk'd*. Ενσάρκωσε επίσης την Holly Hills στην σειρά *Diary of a Wimpy Kid* και την Tory στην τηλεοπτική σειρά *[[Cobra Kai]]*. Πρωταγωνίστησε επίσης ως Ellie O'Brien στην σειρά *The Swap* (2016).

## Φιλμογραφία

## Βραβεία και υποψηφιότητες

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Άλισον Μακ

Η **Άλισον Μακ** (Allison Christin Mack, 29 Ιουλίου 1982) είναι Αμερικανίδα ηθοποιός, γνωστή για τον ρόλο της ως Chloe Sullivan στην σειρά του WB/CW *[[Smallville]]* και ως Amanda στην σειρά του FX *[[Wilfred (U.S. TV series)|Wilfred]]*. Στις 20 Απριλίου 2018 συνελήφθη στο Μπρούκλυν από το FBI με τις κατηγορίες του sex trafficking και της επιβολής υποχρεωτικής εργασίας αναφορικά με τον ρόλο που είχε στον οργανισμό NXIVM. Η Mack κρίθηκε ένοχη απέναντι στις κατηγορίες τον Απρίλιο 2019 και αναμένει την καταδίκη της.

## Φιλμογραφία

## Βραβεία και υποψηφιότητες

## Παραπομπές


## Εξωτερικοί σύνδεσμοι

*
*

Κατηγορία:Αμερικανίδες ηθοποιοί τηλεόρασης
Κατάλογος Προέδρων της Ιταλικής Δημοκρατίας

Στον παρακάτω κατάλογο αναφέρονται οι **πρόεδροι της Ιταλικής Δημοκρατίας**. Ο πρόεδρος της Ιταλικής Δημοκρατίας είναι γνωστός ως Πρόεδρος της Δημοκρατίας (*Presidente della Repubblica*) από το 1948. Το Παλάτι Κυρηνάλιο (ιταλικά: *Quirinale*) στη Ρώμη είναι η επίσημη κατοικία του Ιταλού προέδρου. Οι δώδεκα πρόεδροι της Ιταλικής Δημοκρατίας μέχρι σήμερα κατάγονται από 6 από τις 20 περιφέρειες της Ιταλίας: τρεις κατάγονται από την Καμπανία (όλοι γεννήθηκαν στη Νάπολη) και άλλοι τρεις κατάγονται από το Πεδεμόντιο, δύο κατάγονται από τη Σαρδηνία (γεννημένοι στο Σάσσαρι) και άλλοι δύο κατάγονται από τη Τοσκάνη, ενώ ένας κατάγεται από τη Λιγυρία και ένας άλλος από τη Σικελία.

## Κόμματα
*Παραδοσιακά, οι πρόεδροι δεν είναι μέλη κανενός πολιτικού κόμματος στη διάρκεια της θητείας τους, ώστε να θεωρηθούν υπεράνω κομματικών συμφερόντων. Τα κόμματα που φαίνονται αφορούν εκείνα στα οποία ο Πρόεδρος ανήκε την περίοδο που είχε αναλάβει καθήκοντα.*

## Παραπομπές

*
Καΐς Σαγιέντ

Ο **Καΐς Σαγιέντ** (Kais Saied , ,   γεννήθηκε στις 22 Φεβρουαρίου 1958) είναι Τυνήσιος πολιτικός, πολιτικός, νομικός και πρώην λέκτορας που υπηρετεί ως ο πέμπτος Πρόεδρος της Τυνησίας από τον Οκτώβριο του 2019. 

Διετέλεσε πρόεδρος της Τυνησιακής Ένωσης Συνταγματικού Δικαίου από το 1995 έως το 2019. Ανεξάρτητος υποψήφιος στις προεδρικές εκλογές του 2019, εξελέγη επικρατώντας του Ναμπίλ Καρουί στον δεύτερο γύρο. 

## Πρώτα χρόνια
Ο Σαγιέντ είναι ο γιος του Μονσέφ Σαγιέντ και της Ζακία Μπελάγκχα από το Μπενί Χιάρ ( Cap Bon ). Η μητέρα του, αν και μορφωμένη, είναι οικοκυρά.  Ο θείος από την πλευρά του πατέρα του, Χισάμ Σαγιέντ, είναι ο πρώτος παιδοχειρουργός στην Τυνησία, γνωστός παγκοσμίως για το διαχωρισμό σιαμαίων που πραγματοποίησε στη δεκαετία του 1970.  

Ο Σαγιέντ ολοκλήρωσε τις σπουδές του στο Κολέγιο Σαντικί.

## Επαγγελματική καριέρα
αριστερά|μικρογραφία|220x220εσ| Ο Σαγιέντ το 2013.
Είναι νομομαθής, ειδικευμένος στο συνταγματικό δίκαιο και γενικός γραμματέας της Τυνησιακής Ένωσης Συνταγματικού Δικαίου μεταξύ 1990 και 1995, τότε αντιπρόεδρος της ένωσης από το 1995. 

Διευθυντής του τμήματος Δημοσίου Δικαίου του Πανεπιστημίου του Σους μεταξύ 1994 και 1999, στη συνέχεια στη Σχολή Νομικών, Πολιτικών και Κοινωνικών Επιστημών της Τύνιδας του Πανεπιστημίου της Καρχηδόνας από το 1999 έως το 2018, ήταν μέλος της ομάδας εμπειρογνωμόνων της Γενική Γραμματείας του Αραβικού Συνδέσμου μεταξύ 1989 και 1990, εμπειρογνώμονας στο Αραβικό Ινστιτούτο Ανθρωπίνων Δικαιωμάτων από το 1993 έως το 1995 και μέλος της επιτροπής εμπειρογνωμόνων που είναι επιφορτισμένη με την αναθεώρηση του σχεδίου του Τυνησιακού Συντάγματος το 2014  . Ήταν επίσης μέλος του επιστημονικού συμβουλίου πολλών ακαδημαϊκών επιτροπών. 

Επισκέπτης καθηγητής σε πολλά αραβικά πανεπιστήμια, το 2013 αρνήθηκε να συμμετάσχει στην επιτροπή εμπειρογνωμόνων, η αποστολή της οποίας ήταν να βρει μια νομική λύση στο πρόβλημα της Ανεξάρτητης Ανωτάτης Αρχής Εκλογών. Αποσύρθηκε το 2018.  

## Πολιτική σταδιοδρομία

### Πολιτική άνοδος
Από το 2013 έως το 2014, ο Καΐς Σαγιέντ συμμετείχε σε διάφορες πολιτικές ομάδες και συναντήσεις, οι οποίες συγκεντρώνουν νέους ανθρώπους. 

Το 2016 το κίνημα Mouassissoun δημιουργήθηκε για να υποστηρίξει τη δράση και τα έργα του Σαγιέντ. 

## Πρόεδρος της Τυνησίας
Ο Σαγιέντ ορκίστηκε ως πρόεδρος της Τυνησίας στις 23 Οκτωβρίου 2019.   Είναι ο πρώτος πρόεδρος που γεννήθηκε μετά τη χρονιά που η χώρα απέκτησε την ανεξαρτησία της από τη Γαλλία το 1956.
Επανεξελέγη στις εκλογές του 2024.

## Δημοσιεύσεις
Ο Σαγιέντ είναι συγγραφέας διαφόρων έργων σχετικά με το συνταγματικό δίκαιο, όπως: 

* (στα αραβικά) *Τυνησιακά πολιτικά κείμενα και έγγραφα* () [with Abdelfattah Amor], published by the Center of Administrative, Political, and Social Studies and Research, Tunis, 1987
* (στα γαλλικά) *Γενικοί Κανονισμοί του Συντάγματος* () [direction], pub. Faculty of Juridical, Political, and Social Sciences of Tunis, Tunis, 2010

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Τυνησίας
Κατηγορία:Σελίδες με πηγές CS1 στα Γαλλικά (fr)
Κατηγορία:Σελίδες με πηγές CS1 στα Αραβικά (ar)
Κατηγορία:Λήμματα που περιέχουν κείμενο στα αραβικά
Σαγιεντ Καις
ΡΣΦΠ Τελχινίς

Ο **ΡΣΦΠ Τελχινίς** (**Ροδιακός Σύλλογος Φίλων Πετοσφαίρισης «Τελχινίς»**) είναι αθλητικό σωματείο με έδρα τη Ρόδο. Το σωματείο δραστηριοποιείται στα αθλήματα της πετοσφαίριση σάλας και της πετοσφαίρισης άμμου (μπιτς βόλεϊ).

## Ιστορικό
Η Τελχινίδα (ΡΣΦΠ Τελχινίς) ιδρύθηκε το 2008. Αρχικά διέθετε μόνο τμήματα πετοσφαίρισης άμμου αλλά στη συνέχεια δημιούργησε και τμήματα πετοσφαίρισης σάλας. Ως έδρα των αγώνων σάλας χρησιμποποιεί το ΔΑΚ «Καλλιμάτεια».

**Απόσπασμα από το καταστατικό του συλλόγου**: *Ο Ροδιακός Σύλλογος Φίλων Πετοσφαίρισης 'ΤΕΛΧΙΝΙΣ' είναι αθλητικό σωματείο που έχει σα σκοπό τη συστηματική ανάπτυξη και ενίσχυση των σωματικών, πνευματικών και ψυχικών ικανοτήτων των μελών του για τη συμμετοχή τους σε αθλητικούς αγώνες ιδιαίτερα των αθλημάτων πετοσφαίρισης (βόλεϊ) και πετοσφαίρισης άμμου (μπιτς βόλεϊ). Αποσκοπεί ακόμα στην ανάπτυξη του φίλαθλου πνεύματος παράλληλα με τη μορφωτική και πολιτιστική ανάπτυξη και καλλιέργεια των μελών του.*

## Ονομασία
Το όνομα «Τελχινίς» ήταν μία από τις ονομασίες της Ρόδου, και οφείλεται στους πρώτους κατοίκους του νησιού τους Τελχίνες.

## Τίτλοι των τμημάτων στα Δωδεκάνησα
Πίνακας με τους τίτλους που έχουν κατακτήσει τα τμήματα βόλεϊ στα **[[Δωδεκάνησα]]**  (έως την περίοδο 2022-23) 

## Πρωταθλήματα Αιγαίου
Οι ομάδες Νεανίδων και Κορασίδων της Τελχινίδας έχουν ανακηρυχθεί αρκετές φορές Πρωταθλήτριες Αιγαίου (Ζ΄ Περιφέρειας).
* **Πρωτάθλημα Αιγαίου Νεανίδων**: 2020-21

* **Πρωτάθλημα Αιγαίου Κορασίδων**: 2020-21, 2022-23 

## Ατομικές επιτυχίες στο Μπιτς βόλεϊ
Επιτυχίες αθλητριών και αθλητών της Τελχινίδας στο μπιτς βόλεϊ (από το 2013 έως το Μάρτιο του 2020)

## Παραπομπές


## Εξωτερικοί σύνδεσμοι - Πηγές
* Επίσημη ιστοσελίδα www.telchinis.gr
* Ροδιακός Σύλλογος Φίλων Πετοσφαίρισης "Τελχινίς" www.volleyball.gr 
* Ελληνική Ομοσπονδία Πετοσφαίρισης www.volleyball.gr
* Ελληνική Ομοσπονδία Πετοσφαίρισης - Πετοσφαίριση άμμου www.volleyball.gr
* Τελχινίδα: Πρωταθλήτριες Δωδεκανήσου οι νεάνιδες (2020) www.kostoday.com 
* Πρωταθλήτριες Αιγαίου οι κορασίδες και οι νεάνιδες της Τελχινίδας (2021) telchinis.wordpress.com 
* Τίτλοι περιόδου 2021-22 telchinis.wordpress.com 
* Πρωταθλήτριες Κορασίδων Δωδεκανήσου 2009 έως 2023 telchinis.wordpress.com 

Κατηγορία:Αθλητικοί σύλλογοι Ρόδου
Κατηγορία:Ιδρύσεις αθλητικών συλλόγων το 2008
Κατηγορία:Ελληνικοί σύλλογοι πετοσφαίρισης
Βινσένζο Νάπολι

Ο **Βινσένζο Νάπολι** (ιταλ. Vincenzo Napoli) (γεννημένος το 1975) είναι Ιταλός πιανίστας, κλαρινέτης, μουσικός και συνθέτης.

Οι συνθέσεις του έχουν εκτελεστεί στην Ιταλία και σε άλλες χώρες του κόσμου: Ισπανία, Βέλγιο, Ελλάδα, Μάλτα, Πορτογαλία, Γερμανία, Κολομβία, Γουατεμάλα, Ρωσία, Καναδάς, και στις πολιτείες Καλιφόρνια, Μέριλαντ, Πενσυλβάνια, και Ουισκόνσιν των ΗΠΑ.

## Παραπομπές


Κατηγορία:Ιταλοί συνθέτες
Κατηγορία:Ιταλοί πιανίστες
Κατηγορία:Ιταλοί μουσικοί
Αρχή Λιμένων Κύπρου

Η **Αρχή Λιμένων Κύπρου** (**ΑΛΚ**) είναι κυπριακή ημιαυτόνομη κυβερνητική υπηρεσία, της οποίας η ευθύνη είναι η εποπτεία και επίβλεψη των λιμένων και των λιμενικών εγκαταστάσεων στο έδαφος της Κυπριακής Δημοκρατίας. Ιδρύθηκε σύμφωνα με τις διατάξεις του Νόμου της Αρχής Λιμένων Κύπρου του 1973 και εδρεύει στη Λευκωσία.

## Λιμένες
Η ΑΛΚ ελέγχει τους παρακάτω λιμένες και τερματικούς σταθμούς πετρελαίου (σε παρενθέσεις αναγράφονται οι χρήσεις του λιμένα όπου είναι εφαρμόσιμο): 

* Τερματικός Σταθμός Πετρελαίου Δεκέλειας
* Τερματικός Σταθμός Πετρελαίου Λάρνακας
* Λιμάνι της Λάρνακας (πολλαπλών χρήσεων)
* Λιμάνι Λατσίου (αναψυχή)
* Νέο Λιμάνι Λεμεσού (πολλαπλών χρήσεων)
* Παλιό Λιμάνι Λεμεσού (αλιεία, αναψυχή)
* Λιμάνι Πάφου (επιβατικά πλοία, αλιεία, αναψυχή)
* Τερματικός Σταθμός Πετρελαίου Βασιλικού
* Λιμάνι του Βασιλικού (βιομηχανική χρήση)

Το Νέο Λιμάνι της Λεμεσού εξυπηρετεί τα περισσότερα επιβατικά και εμπορικά πλοία που εισέρχονται στη Κύπρο. Τα λιμάνια της Αμμοχώστου και της Κερύνειας (καθώς και ο τερματικός σταθμός Καραβοστασίου) βρίσκονται στην κατεχόμενη επικράτεια της Κυπριακής Δημοκρατίας.

## Φάροι
Στην ΑΛΚ υπάγονται οι φάροι της Πάφου, του Κάβο Γκρέκο, του Κάβο Γάτα και του Ακάμα.

## Παραπομπές


Κατηγορία:Ημικρατικοί Οργανισμοί Κύπρου
Λατσί

Το **Λατσί**, επίσης γνωστό ως **Λακκί**, με τον παραλιακό πεζόδρομο του είναι το γραφικό λιμανάκι της Πόλης Χρυσοχούς, γνωστό για το φρέσκο ψάρι του στην Κύπρο. Υπάγεται στον δήμο της Πόλης Χρυσοχούς.

## Υψόμετρο
Το **Λατσί** βρίσκεται σε υψόμετρο 7 μέτρων πάνω από τη στάθμη της θάλασσας.

## Ιστορικά
Παλιά ήταν ένα μικρό λιμάνι εξαγωγής κυρίως χαρουπιών. Οι παλιές πετρόκτιστες αποθήκες χαρουπιών έχουν τώρα μετατραπεί σε εστιατόρια, ψαροταβέρνες και χώρους αναψυχής. Από το Λατσί ξεκινούν μικρές κρουαζιέρες για τον Ακάμα. Επίσης, πρόσφατα επεκτάθηκε και φιλοξενεί 220 σκάφη αναψυχής.

## Παραπομπές


## Εξωτερικοί σύνδεσμοι
* 

Κατηγορία:Πόλη Χρυσοχούς
Ιγκνάτς Σέμελβαϊς

Ο **Ιγκνάτς Σέμελβαϊς** (γερμανικά: *Ignaz Philipp Semmelweis*, ουγγρικά: *Semmelweis Ignác Fülöp*, 1 Ιουλίου 1818 - 13 Αυγούστου 1865) ήταν Ούγγρος γιατρός και επιστήμονας, γνωστός ως πρωτοπόρος των αντισηπτικών διαδικασιών. Ο Σέμελβαϊς, που χαρακτηρίστηκε "σωτήρας των μητέρων", ανακάλυψε ότι η συχνότητα εμφάνισης του επιλόχειου πυρετού θα μπορούσε να μειωθεί δραστικά με τη χρήση αντισηψίας χεριών στις μαιευτικές κλινικές. Ο επιλόχειος πυρετός ήταν κοινός στα νοσοκομεία στα μέσα του 19ου αιώνα και συχνά μοιραίος. Ο Σεμελβάις πρότεινε την πρακτική της πλύσης των χεριών με διαλύματα χλωριούχου ασβέστου το 1847 ενώ εργαζόταν στην Πρώτη Μαιευτική Κλινική του Γενικού Νοσοκομείου της Βιέννης, όπου οι ιατρικοί χώροι είχαν τριπλάσια θνησιμότητα από τους θαλάμους των μαιών. Δημοσίευσε ένα βιβλίο με τα ευρήματά του στην αιτιολογία, την έννοια και την προφύλαξη του επιλόχειου πυρετού.

Παρά τις διάφορες δημοσιεύσεις των αποτελεσμάτων του, που καταδείκνυαν πως το πλύσιμο των χεριών μειώνει τη θνησιμότητα σε κάτω του 1%, οι παρατηρήσεις του Σέμελβαϊς έρχονταν σε αντίθεση με τις καθιερωμένες επιστημονικές και ιατρικές απόψεις της εποχής και οι ιδέες του απορρίφθηκαν από την ιατρική κοινότητα. Ο Σέμελβαϊς δεν θα μπορούσε να προσφέρει καμία αποδεκτή επιστημονική εξήγηση για τα ευρήματά του και ορισμένοι γιατροί είχαν προσβληθεί από την πρόταση να πλύνουν τα χέρια τους και τον χλεύασαν για αυτό. Το 1865, ο ολοένα και πιο περιθωριοποιημένος Σέμελβαϊς υποτίθεται ότι υπέφερε από μια νευρική κατάρρευση και εισήχθη σε άσυλο από συνάδελφό του. Πέθανε μόλις 14 ημέρες αργότερα, στην ηλικία των 47 ετών, αφού ξυλοκοπήθηκε από τους φρουρούς, από μολυσμένη πληγή στο δεξί του χέρι που θα μπορούσε να είχε προκληθεί από τον ξυλοδαρμό. Η πρακτική του Σέμελβαϊς κέρδισε ευρεία αποδοχή χρόνια μετά το θάνατό του, όταν ο Λουί Παστέρ επιβεβαίωσε τη θεωρία των μικροβίων και ο Τζόζεφ Λίστερ, ενεργώντας με βάση την έρευνα του Γάλλου μικροβιολόγου, εφάρμοσε μεθόδους υγιεινής με μεγάλη επιτυχία.

## Παραπομπές


### Βιβλιογραφία

* 
* 

Κατηγορία:Ούγγροι ιατροί
Κατηγορία:Υγιεινή
Κατηγορία:Γυναικολόγοι
Ελίζαμπεθ Κάντι Στάντον

Η **Ελίζαμπεθ Κάντι Στάντον** (αγγλικά: *Elizabeth Cady Stanton*, 12 Νοεμβρίου 1815 - 26 Οκτωβρίου 1902) ήταν Αμερικανίδα κοινωνική ακτιβίστρια, μέλος της σουφραζέτας, υπέρμαχος της κατάργησης της δουλείας και ηγετική φιγούρα του πρώιμου αμερικανικού κινήματος υπέρ των γυναικείων δικαιωμάτων. Έγραψε επίσης τη Διακήρυξη της Γνώμης, η οποία παρουσιάστηκε στο πρώτο συμβούλιο γυναικών στις Ηνωμένες Πολιτείες, το 1848. Η Στάντον, επίσης, υπήρξε πρόεδρος της Αμερικανική Εθνικής Ένωσης Σουφραζέτας, από το 1890 έως και το 1892. 

Πριν τα ενδιαφέροντά της στραφούν στα δικαιώματα των γυναικών, προϋπήρχε ως πολέμιος της δουλείας, τόσο εκείνη όσο και ο άνδρας της, Χένρι Μπρούστερ Στάντον (ο οποίος ήταν κι ένας εκ των ιδρυτών του Ρεπουμπλικανικού Κόμματος). Εν αντιθέσει εκείνων που συμμετείχαν σε αυτό, η Στάντον ξεκίνησε να ασχολείται ενεργά με τα δικαιώματα των γυναικών, σε θέματα όπως στο δικαίωμα ψήφου, τα περιουσιακά δικαιώματα, τα εργατικά, το διαζύγιο, μέχρι και θέματα όπως η αντισύλληψη.  Ήταν επίσης υποστηρικτής του κινήματος κατά της κατανάλωσης αλκοόλ. 

Μετά τον Αμερικανικό Εμφύλιο, γνωρίστηκε με την Σούζαν Μπ. Άντονι, με την οποία ανέπτυξε πάμπολλες δράσεις, όπως ομιλίες και δημιουργίες οργανώσεων, για τα δικαιώματα των γυναικών. Με τις δύο αυτές γυναίκες να διατηρούν τη φιλία τους για μία ζωή. Μαζί γράψανε και το εξάτομο βιβλίο *History of Woman Suffrage*. Με τη Στάντον, επίσης, να γράφει και τα *The Woman's Bible*  και *Eighty Years and More*, καθώς και πολλά άρθρα και φυλλάδια. 

## Παραπομπές


## Εξωτερικοί σύνδεσμοι
### Διάφορα
* Open Collections Program: Elizabeth Cady Stanton publications from Harvard University
* [Elizabeth Cady Stanton: A Register of Her Papers](http://lcweb2.loc.gov/cgi-bin/query/h?faid/faid:@field(DOCID+ms998020)) from the Library of Congress
* The Elizabeth Cady Stanton and Susan B. Anthony Papers Project  from Rutgers University
* Carrie Chapman Catt Collection at the Library of Congress has volumes from the library of Elizabeth Cady Stanton.
* 
* 

### Έργα της Στάντον
* ''Declaration of Rights'' with list of signatories from the Women's Rights National Historical Park
* ''Eighty Years and More'' from the University of Pennsylvania digital library
* ''The Slave's Appeal'' from the Antislavery Literature Project
*  from Project Gutenberg
* ''Our Girls'' from the National Endowment for the Humanities Voices of Democracy Project.

### Διαδικτυακές πηγές για τη Στάντον
* Elizabeth Cady Stanton House from the United States National Park Service
* Stanton's Family Memorabilia from *[[Women's eNews]]*
* Women's Rights National Historical Park from the National Park Service
* Manhattan Women's Historical Sites from the Office of the Manhattan Borough President (Borough of Manhattan, New York City)
* "Writings of Elizabeth Cady Stanton" from C-SPAN's *[[American Writers: A Journey Through History]]*
* Michals, Debra. "Elizabeth Cady Stanton". National Women's History Museum. 2017.

Κατηγορία:Αμερικανοί φεμινιστές
Κατηγορία:Υπέρμαχοι της κατάργησης της δουλείας
Κατηγορία:Σουφραζέτες
Ελιές Φαχφάχ

Ο **Ελιές Φαχφάχ** (*Elyès Fakhfakh* (; γεννήθηκε το 1972) είναι Τυνήσιος πολιτικός, πρωθυπουργός από τις 27 Φεβρουαρίου 2020 ως τις 25 Ιουλίου 2020. Υπηρέτησε ως υπουργός Τουρισμού από τις 19 Δεκεμβρίου 2012, και υπουργός Οικονομικών επί πρωθυπουργίας του Αμαντί Τζεμπαλί. Ανέλαβε καθήκοντα στις 28 Φεβρουαρίου 2020 και παραιτήθηκε τον Ιούλιο της ίδιας χρονιάς.

## Βιογραφία
### Πρώτα χρόνια και σπουδές
Ο Φαχφάχ γεννήθηκε στην Τύνιδα το 1972. Σπούδασε μηχανικός στο Εθνικό Σχολείο Μηχανικών της Σφαξ και αποφοίτησε το 1995. Έπειτα σπούδασε και απέκτησε μάστερ στο Εθνικό Ινστιτούτο Εφαρμοσμένων Επιστημών της Λιόν (Institut National des Sciences Appliquées de Lyon). Αργότερα, απέκτησε τίτλο Μάστερ στη Διοίκηση Επιχειρήσεων από το Πανεπιστήμιο του Εβρί Βαλ ντ' Έσόν(Évry Val d'Essonne).

### Σταδιοδρομία στην Total
Σε ηλικία 27 ετών το 1999 ξεκίνησε την καριέρα του ως μηχανικός στην γαλλική πετρελαϊκή εταιρεία Total Α.Ε.. Εργάστηκε για την Total σε Ευρώπη, Ασία και Αμερική και από το 2004 και μετά στην Πολωνία. Το 2004 έγινε μέλος της κατασκευαστικής εταιρείας Cortrel, και στη συνέχεια ανέλαβε αναπληρωτής γενικός διευθυντής.

## Πολιτική σταδιοδρομία
Είναι μέλος του κόμματος Ettakatol. Στις 20 Δεκεμβρίου 2011 έγινε μέλος της κυβέρνησης Τζεμαλί ως υπουργός Τουρισμού.

Στις 19 Δεκεμβρίου 2012 ανέλαβε επίσης το χαρτοφυλάκιο των Οικονομικών. 

Στις βουλευτικές εκλογές του 2014 το κόμμα του Ettakatol έχασε όλες τις έδρες που είχε κερδίσει στις προηγούμενες εκλογές. Το κόμμα του είχε χειρότερη απόδοση στις βουλευτικές εκλογές του 2019 λαμβάνοντας μόνο ποσοστό 0,26% των ψήφων και δεν έλαβε ούτε μία έδρα στη Συνέλευση των Αντιπροσώπων του Λαού.
Έλαβε μέρος στις προεδρικές εκλογές της Τυνησίας και συγκέντρωσε ποσοστό 0,34 % των ψήφων στον 1ο γύρο.

### Πρωθυπουργός
Στις 20 Ιανουαρίου 2020 διορίστηκε αρχηγός κυβέρνησης από τον Καΐς Σαγιέντ έπειτα από τις διαβουλεύσεις με όλα τα πολιτικά κόμματα, δέκα ημέρες μετά τον προηγούμενο εντολοδόχο πρωθυπουργό, τον Αμπίμπ Τζεμλί, απέτυχε να λάβει την εμπιστοσύνη της βουλής.

Η κυβέρνηση Φαχφάχ κέρδισε ψήφο εμπιστοσύνης από το Κοινοβούλιο στις 27 Φεβρουαρίου 2020.

### Σχηματισμός κυβέρνησης
Η κυβέρνησή του αποτελείται από 32 μέλη, από τα οποία τα 6 ανήκουν στο κόμμα Ενάχντα (ισλαμιστικό, 54 από τις συνολικά 217 έδρες στο Κοινοβούλιο), οι 3 στο Δημοκρατικό Ρεύμα (σοσιαλδημοκράτες, 22 βουλευτές), δύο από το Λαϊκό Κίνημα (15 βουλευτές), δύο από το Tahya Tounes (φιλελεύθερο, 14 βουλευτές), ένα μέλος από την Τυνησιακή Πρωτοβουλία (Φιλελεύθεροι, τρεις βουλευτές), ένας από το Nidaa Tounes (φιλελεύθερο, 3 βουλευτές) και 17 ανεξάρτητοι. 

### Παραίτηση
Τον Ιούνιο του 2020, σύμφωνα με το Al Jazeera, "ένα ανεξάρτητο μέλος του κοινοβουλίου έδωσε στη δημοσιότητα έγγραφα που υποδηλώνουν ότι ο Φαχφάχ ήταν ιδιοκτήτης μετοχών σε εταιρίες, οι οποίες είχαν κερδίσει συμφωνίες αξίας 44 εκατ. δηναρίων". Ο Φαχφάχ αρνήθηκε οποιαδήποτε παράνομη κίνηση. Στις 15 Ιουλίου 2020 παραιτήθηκε από πρωθυπουργός. Τον διαδέχθηκε στην πρωθυπουργία στις 25 Ιουλίου 2020 ο Χισέμ Μεσισί.

## Παραπομπές


## Εξωτερικοί σύνδεσμοι
*

Κατηγορία:Πρωθυπουργοί της Τυνησίας
Τυνησιακές βουλευτικές εκλογές (2019)

**Βουλευτικές εκλογές** διεξήχθησαν στην Τυνησία στις 6 Οκτωβρίου 2019.

## Εκλογικό σύστημα
Τα 217 μέλη της Συνέλευσης των Αντιπροσώπων του Λαού εξελέγησαν με κλειστή λίστα με αναλογικη αντιπροσώπευση σε 33 πολυεδρικές εκλογικές περιφέρειες (27 στην Τυνησία και 6 αντιπροσωπεύουν τους Τυνήσιους της διασποράς). Η κατανομή των εδρών έγινε με τη χρήση της μεθόδου του μεγαλύτερου υπολοίπου. Οι λίστες πρέπει να συμμορφώνονται με το σύστημα της εναλλάξ συμπερίληψης γυναικών και αντρών υποψηφίων και πρέπει να έχουν έναν άντρα και μια  γυναίκα υποψήφιους ηλικίας κάτω των 35 ετών στην πρώτη τετράδα των περιφερειών που εκλέγουν 4 ή περισσότερες έδρες.

## Αποτελέσματα
Κανένα κόμμα ή συνασπισμός δεν πέτυχε την αυτοδυναμία (την πλειοψηφία εδρών). Το Ενάχντα έγινε το μεγαλύτερο κόμμα έχασε έδρες.

### Σχηματισμός κυβέρνησης
Τον Ιανουάριο του 2020 νέος πρωθυπουργός διορίστηκε από τον πρόεδρο Καΐς Σαγιέντ ο Ελιές Φαχφάχ, ο διορισμός του οποίου εγκρίθηκε από τη βουλή τον επόμενο μήνα.
Η κυβέρνησή του Φαχφάχ αποτελείται από 32 μέλη, από τα οποία τα 6 ανήκουν στο κόμμα Ενάχντα (ισλαμιστικό, 54 από τις συνολικά 217 έδρες στο Κοινοβούλιο), οι 3 στο Δημοκρατικό Ρεύμα (σοσιαλδημοκράτες, 22 βουλευτές), δύο από το Λαϊκό Κίνημα (15 βουλευτές), δύο από το Tahya Tounes (φιλελεύθερο, 14 βουλευτές), ένα μέλος από την Τυνησιακή Πρωτοβουλία (Φιλελεύθεροι, τρεις βουλευτές), ένας από το Nidaa Tounes (φιλελεύθερο, 3 βουλευτές) και 17 ανεξάρτητοι. 

## Παραπομπές


2019 βουλευτικες
Τυνησια β
Κεντρική Κοιλάδα (Καλιφόρνια)

δεξιά|μικρογραφία| Μέρος της κοιλάδας όπως φαίνεται από τον αέρα
δεξιά|μικρογραφία|Επαρχίες της Κεντρικής κοιλάδας Της καλιφορνιας
Η **Κεντρική κοιλάδα** είναι μια επίπεδη κοιλάδα που κυριαρχεί στο εσωτερικό της Καλιφόρνιας. Έχει πλάτος 60 μέχρι 100 χλμ. και εκτείνεται περίπου 720 χλμ. από βορειοδυτικά έως νοτιοανατολικά, από την ενδοχώρα και παράλληλα με την ακτή του Ειρηνικού ωκεανού. Καλύπτει περίπου 47.000 τ.χλμ.,  περίπου 11% της συνολικής έκτασης της Καλιφόρνιας (ή περίπου το μέγεθος της Δομινικανής Δημοκρατίας ). Η κοιλάδα είναι οριοθετημένη από τη Σιέρα Νεβάδα στα ανατολικά και τις ακτογραμμές στα δυτικά. 

Είναι η πιο παραγωγική γεωργική περιοχή της Καλιφόρνιας και μία από τις πιο παραγωγικές στον κόσμο, παράγοντας περισσότερα από τα μισά φρούτα, λαχανικά και ξηρούς καρπούς που καλλιεργούνται στις Ηνωμένες Πολιτείες.  Περισσότερα από 7 εκατομμύρια στρέμματα (28.000 τ.χλμ.) της κοιλάδας αρδεύονται μέσω ενός εκτεταμένου συστήματος δεξαμενών και καναλιών.  Η κοιλάδα έχει επίσης πολλές μεγάλες πόλεις, συμπεριλαμβανομένης της πρωτεύουσας της καλιφορνιας Σακραμέντο, καθώς και Τσίκο, Ρέντινγκ, Στόκτον, Μοντέστο, Φρέσνο και Μπέικερσφιλντ.

## Όρια και πληθυσμός
Η κεντρική κοιλάδα περιγράφεται από τις οροσειρές Cascade, Σιερρα Νεβάδα και Tehachapi στα ανατολικά και τις ακτές της Καλιφόρνια και τον κόλπο του Σαν Φρανσίσκο στα δυτικά. Το ευρύ δάπεδο της κοιλάδας καλύπτεται από τεράστιες αγροτικές περιοχές και έχει πολλά κέντρα πληθυσμού.

### Εθνογραφία
Μετά τα αγγλικά, τα ισπανικά είναι η δεύτερη πιο συχνά ομιλούμενη γλώσσα στην κεντρική κοιλάδα.  

## Γεωγραφία
Η επίπεδη επιφάνεια της κοιλάδας έρχεται σε αντίθεση με τους άγριους λόφους ή τα βουνά που είναι τυπικά το μεγαλύτερο μέρος του εδάφους της Καλιφόρνιας.
δεξιά|μικρογραφία| Η μεγάλη κοιλάδα της Καλιφόρνιας.
δεξιά|μικρογραφία| Η Κεντρική κοιλάδα από το διάστημα.

## Οικονομία
Η γεωργία είναι η κύρια βιομηχανία στην πλειονότητα της Κεντρικής κοιλάδας. Μια αξιοσημείωτη εξαίρεση από την επικράτηση της γεωργίας είναι η περιοχή του Σακραμέντο, όπου υπάρχει ένα μεγάλο και σταθερό εργατικό δυναμικό των κυβερνητικών υπαλλήλων. Παρά τις μειώσεις κρατικών μισθώσεων και το κλείσιμο πολλών στρατιωτικών βάσεων, η οικονομία του Σακραμέντο εξακολούθησε να επεκτείνεται και να διαφοροποιείται και πλέον να μοιάζει περισσότερο με εκείνη της κοντινής περιοχής του κόλπου του Σαν Φρανσίσκο. Πρωταρχικές πηγές πληθυσμιακής αύξησης είναι οι άνθρωποι που μεταναστεύουν από την περιοχή του κόλπου του Σαν Φρανσίσκο, αναζητώντας χαμηλότερο κόστος στέγασης, καθώς και μετανάστευση από την Ασία, την Κεντρική Αμερική, το Μεξικό, την Ουκρανία και την υπόλοιπη πρώην Σοβιετική Ένωση.  

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Καλιφόρνια
Φαράγγι Ιωαννίνων

*Για οικισμούς με το ίδιο όνομα δείτε το λήμμα: [[Φαράγγι]]*

Το **Φαράγγι** είναι ορεινό χωριό της Ηπείρου στην Περιφερειακή Ενότητα Ιωαννίνων με υψόμετρο 640 μέτρα

## Γεωγραφικά στοιχεία - αξιοθέατα
Το Φαράγγι βρίσκεται στα βορειοδυτικά σύνορα της Ελλάδας με την Αλβανία, στις δυτικές πλαγιές του όρους Κουτσοκράνα και ιστορικά ανήκει στα χωριά του Πωγωνίου. Απέχει 62 χλμ. ΒΔ. από τα Ιωάννινα και 27 ΒΔ. από το Καλπάκι. Δυτικά του χωριού και μετά την διασταύρωση από το δρόμο Ιωαννίνων - Πωγωνιανής βρίσκεται το "Γεφύρι στο Καλεντερίμι" που γεφυρώνει το Γκουβεριώτικο ρέμα του ποταμού Δρίνου. Πρόκειται για κατασκευή του 1890 από την οποία υπάρχουν ακόμα οι 8 πέτρινες κολώνες του, που παλιότερα στήριζαν ξύλινο κατάστρωμα. Η ευρύτερη περιοχή, βόρειο τμήμα Πωγωνίου, γύρω από τον  οικισμό και σε έκταση 2.000 εκτάρια (Δάση Μερόπης - Δελβινακίου - Ωραιοκάστρου) έχει χαρακτηριστεί βιότοπος CORINE.

## Ονομασία - διοικητικά στοιχεία
Η παλιά του ονομασία είναι *Γκουβέρι* και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας ενώ το 1928 μετονομάστηκε σε Φαράγγι. Σύμφωνα με το σχέδιο Καλλικράτης, αποτελεί την τοπική κοινότητα Φαραγγίου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 έχει 22 μόνιμους κατοίκους.

## Εξωτερικοί σύνδεσμοι

* Ωραιόκαστρο -Λίμνη Δελβινακίου - Δάσος Μερόπης- Παλαιοπύργου και κοιλάδα Γορμού 

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
3281 Μωπερτυΐ

μικρογραφία|3D μοντέλο του αστεροειδούς 3281 Μωπερτυΐ
Ο **Μωπερτυΐ (Maupertuis)** είναι ένας μικρός ανοικτόχρωμος αστεροειδής, που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου και του έδωσε το όνομα του σημαντικού Γάλλου γεωδαίτη και μαθηματικού Πιερ-Λουί Μωπερτυΐ.

Ο Μωπερτυΐ ανήκει στη μεγάλη Οικογένεια αστεροειδών της Εστίας, μια ομάδα ανοικτόχρωμων σωμάτων, φασματικού τύπου V, με χημική σύσταση παρόμοια με εκείνη των μετεωριτών που ονομάζονται «ευκρίτες». Πιστεύεται ότι, όπως και αυτοί οι μετεωρίτες, οι αστεροειδείς της οικογένειας προήλθαν από τον βαθύτερο φλοιό του δεύτερου μεγαλύτερου αστεροειδή της Κύριας Ζώνης, της 4 Εστίας, εξαιτίας μιας ισχυρότατης συγκρούσεώς της με άλλο σώμα. Με βάση τα τροχιακά στοιχεία του, ο Μωπερτυΐ έχει επίσης ταξινομηθεί ως μέλος της Οικογένειας αστεροειδών της Χλωρίδας, τη μεγαλύτερη οικογένεια λιθωδών αστεροειδών στην Κύρια Ζώνη.

## Φυσικά χαρακτηριστικά
Η μέση διάμετρος του Μωπερτυΐ, σύμφωνα με τη διαστημική αποστολή WISE (με τη συνακόλουθη αποστολή NEOWISE) της NASA, εκτιμάται μεταξύ 5,48 και 5,68 χιλιομέτρων. Ο φασματικός τύπος του είναι **S** (λιθώδης) ή **V**, ενώ το γεωμετρικό άλβεδό του είναι μεταξύ 0,46 και 0,49. Αλλά ο «Συνεργατικός σύνδεσμος καμπυλών φωτός αστεροειδών», δεχόμενος ότι το σώμα ανήκει στην Οικογένεια της Χλωρίδας, του εκχωρεί άλβεδο 0,24 (όσο και του 8 Χλωρίς, δηλαδή του «μητρικού σώματος» της Οικογένειας) και συνεπώς υπολογίζει και μεγαλύτερη διάμετρο, 7,14 χιλιόμετρα, από το δεδομένο απόλυτο μέγεθος 12,9.

Τον Μάρτιο του 2010 μία καμπύλη φωτός του Μωπερτυΐ, που κατέγραψε με φωτομετρικές παρατηρήσεις ο Γάλλος ερασιτέχνης αστρονόμος René Roy, έδωσε με την ανάλυσή της μια ακριβέστατη περίοδο περιστροφής του αστεροειδούς γύρω από τον εαυτό του, 6 ώρες 43 λεπτά και 46 δευτερόλεπτα. Το πλάτος διακυμάνσεως της παρατηρούμενης φωτεινότητας εξαιτίας  της περιστροφής είναι εξαιρετικά μεγάλο, 1,22 μέγεθος, που υποδεικνύει ένα πολύ μακρόστενο σχήμα για τον αστεροειδή.

## Παραπομπές


## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Μωπερτυι
3282 Σπένσερ Τζόουνς

Ο **Σπένσερ Τζόουνς (Spencer Jones)** είναι ένας μικρός αστεροειδής, που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1949 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Άγγλου αστρονόμου Χάρολντ Σπένσερ Τζόουνς (όπως και οι κρατήρες Σπένσερ Τζόουνς στη Σελήνη και Τζόουνς στον Άρη). Ωστόσο, είχε αποτυπωθεί ήδη προπολεμικά, στις 25 Μαρτίου 1933, σε φωτογραφικές πλάκες, χωρίς να έχει τότε γίνει αντιληπτός ως νέος αστεροειδής.

## Φυσικά χαρακτηριστικά
Η μέση διάμετρος του Σπένσερ Τζόουνς εκτιμάται σε 5,23 ± 0,11 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,31 ± 0,07. Είναι άγνωστο αν και με ποια περίοδο περιστρέφεται ο Σπένσερ Τζόουνς γύρω από τον εαυτό του.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Σπενσερ Τζοουνς
Αγριόκοτα

Η **αγριόκοτα** (*Bonasa bonasia* ή *Tetrastes bonasia*) είναι ένα από τα μικρότερα μέλη της υποοικογένειας πουλιών (πτηνών) που είναι γνωστά ως αγριόγαλοι (*Tetraoninae*). Δεν είναι αποδημητικό είδος και ζει από την κεντρική-ανατολική Ευρώπη μέχρι το βόρειο νησί Χοκκάιντο της Ιαπωνίας, σε πυκνά και υγρά ανάμικτα δάση κωνοφόρων, κατά προτίμηση με έλατα.

## Περιγραφή
thumb|left|Θηλυκό και αρσενικό του είδους
Η αγριόκοτα έχει μήκος 35 έως 39 εκατοστόμετρα. Το κοντόχοντρο αυτό πουλί έχει πτέρωμα με λεπτά πιτσιλωτά σχέδια, αλλά ουσιαστικά έχει γκριζωπό άνω μέρος, καφετιές φτερούγες (πτέρυγες) και φουντουκί κάτω μέρος με λευκές «πινελιές».

Το αρσενικό φέρει μικρό όρθιο κεφάλι και μαύρο λαιμό με λευκό πλαίσιο. Το θηλυκό έχει βραχύτερο κεφάλι και δεν έχει μαύρο χρώμα στον λαιμό. Κατά την πτήση του, φαίνεται η γκρίζα ουρά του με το μαύρο άκρο.

Το αρσενικό έχει υψίσυχνο τιτίβισμα «ti-ti-ti-ti-ti», ενώ το θηλυκό ένα «υγρό» «τεττεττεττετ». Αυτά τα καλέσματα, μαζί με τον ήχο των πτερύγων όταν πετά, είναι συχνά οι μοναδικές ενδείξεις της παρουσίας της αγριόκοτας, αφού η ντροπαλότητά της και το ενδιαίτημά της (πυκνό δάσος) την καθιστούν σχεδόν αόρατη στον παρατηρητή.

## Τροφή
Η αγριόκοτα βρίσκει την τροφή της στο έδαφος και στους θάμνους, αν και συνήθως κάθεται πάνω στα δέντρα. Αυτή η τροφή είναι κυρίως φυτική, που συμπληρώνεται από μερικά έντομα κατά την περίοδο της ωοτοκίας.

## Αναπαραγωγή
Η φωλιά της αγριόκοτας κατασκευάζεται πάνω στο έδαφος. Συνήθως σε κάθε ωοτοκία το θηλυκό γεννά από τρία μέχρι έξι αυγά. Το θηλυκό επωάζει τα αυγά επί 25 ημέρες και φροντίζει τους νεοσσούς μόνο του, όπως είναι ο κανόνας με τα πτηνά της τάξεως των ορνιθόμορφων.

## Παραπομπές


## Εξωτερικοί σύνδεσμοι
* Κατάσταση κινδύνου
* Factsheet στην *Avibase*

Κατηγορία:Φασιανίδες
Κατηγορία:Είδη ελαχίστης ανησυχίας (LC)
Κατηγορία:Πτηνά της Ευρώπης
Κατηγορία:Πτηνά της Ασίας
Μικροπουλάδα

Η **μικροπουλάδα** (*Porzana parva*) είναι πολύ μικρό γερανόμορφο παρυδάτιο πτηνό της οικογένειας ραλλίδες. Το επιστημονικό όνομα *Porzana* του γένους του προέρχεται από τη βενετσιάνικη λέξη για τα μικρά πτηνά της οικογένειας, ενώ το *parva* σημαίνει «μικρό» στη λατινική γλώσσα.

Φωλιάζει και αναπαράγεται σε λίμνες με βούρλα και καλάμια στην Ευρώπη, κυρίως την ανατολική, και στη δυτική Ασία. Είναι όμως αποδημητικό είδος και ξεχειμωνιάζει στην Αφρική.

Με μήκος 17 μέχρι 19 εκατοστόμετρα, οι μικροπουλάδες είναι ελαφρώς μικρότερες από τη στικτοπουλάδα, από την οποία ξεχωρίζουν εύκολα εξαιτίας της απουσίας λευκών κηλίδων στα πλάγια. Η μικροπουλάδα έχει κοντό και ευθύ ράμφος, κίτρινο με πορτοκαλοκόκκινη βάση. Τα πόδια τους είναι πράσινα με μακριά δάκτυλα, ενώ η ουρά είναι κοντή, με μαύρες γραμμές και λευκή από κάτω. Σε αντίθεση με άλλα είδη του ίδιου γένους, η μικροπουλάδα εμφανίζει ισχυρό φυλετικό διμορφισμό: Τα ενήλικα αρσενικά έχουν καφετί το άνω μέρος του σώματος και γκρίζο πρόσωπο και κάτω μέρος του σώματος. Μοιάζουν με την ίδιας γεωγραφικής κατανομής νανοπουλάδα (*P. pusilla*), η οποία φέρει έντονες ραβδώσεις στα πλευρά και είναι λίγο μικρότερη. Αντιθέτως, οι θηλυκές μικροπουλάδες έχουν μπεζ κάτω μέρος του σώματος και γκρίζο μόνο το πρόσωπο, μοιάζοντας περισσότερο στην κιτρινόστηθη πουλάδα (*P. flaviventer*) της Κεντρικής Αμερικής. Οι νεαρές μικροπουλάδες μοιάζουν στο θηλυκό, αλλά έχουν λευκό πρόσωπο και στήθος. Οι χνουδωτοί νεοσσοί είναι μαύροι, όπως σε όλα τα είδη της οικογένειας.

Οι μικροπουλάδες αναζητούν τροφή χώνοντας το ράμφος τους στη λάσπη ή στα ρηχά νερά, ενώ μπορούν να βρουν τροφή και με την όρασή τους. Τρώνε κυρίως έντομα και υδρόβιους οργανισμούς. Τα μικρά κρύβονται πολύ τους λίγους πρώτους μήνες της ζωής τους και περισσότερο ακούγονται, παρά φαίνονται. Γενικώς οι μικροπουλάδες μπορούν να παρατηρηθούν ευκολότερα κατά την αποδημία τους. Τότε γίνονται θορυβώδεις. Γεννούν 4 έως 7 αυγά σε κάθε ωοτοκία και την επώασή τους, καθώς και τη φροντίδα των νεοσσών, επωμίζονται αμφότεροι οι γονείς.

Η μικροπουλάδα είναι ένα από τα τρία είδη (σε σύνολο 14) του γένους *Porzana* που συναντώνται και στην Ελλάδα (τα άλλα δύο είναι η στικτοπουλάδα και η νανοπουλάδα), στους υγρότοπους με την πυκνότερη βλάστηση. Η μικροπουλάδα είναι σπάνια στην Ελλάδα, συναντώμενη κυρίως το καλοκαίρι, αφού ξεχειμωνιάζει στην Αφρική.

## Παραπομπές


Κατηγορία:Ραλλίδες
Κατηγορία:Είδη ελαχίστης ανησυχίας (LC)
Κατηγορία:Πτηνά της Ευρώπης
Κατηγορία:Πτηνά της Ασίας
Ισαβέλλα Λουίζα της Πορτογαλίας

H **Ισαβέλλα Λουίζα** (πορτογαλ. *Isabel Luísa de Bragança, princesa de Beira*, 6 Ιανουαρίου 1669 - 21 Οκτωβρίου 1690) από τον Οίκο της Μπραγκάνσα ήταν Πριγκίπισσα (*infanta*) της Μπέιρα.

## Βιογραφία
Ήταν η πρώτη κόρη (το μόνο τέκνο του πρώτου γάμου) του Πέτρου Β΄ της Πορτογαλίας και της πρώτης συζύγου του Μαρίας Φραγκίσκης της Σαβοΐας, κόρης του Καρόλου Αμεδαίου, Δούκα του Νεμούρ.

Η *Ισαβέλλα Λουίζα Ιωσηφίνα* γεννήθηκε στο ανάκτορο Ριμπέιρα της Λισαβόνας. Ως η πρώτη κόρη του βασιλιά, έλαβε τον τίτλο της *Πριγκίπισσας της Μπέιρα*. Η μητέρα της είχε παντρευτεί πιο πριν τον αδελφό του Πέτρου Β΄, τον Αλφόνσο ΣΤ΄ της Πορτογαλίας, αλλά ο γάμος της ήταν άτεκνος και ακυρώθηκε.

Της προτάθηκαν για γάμο διαδοχικά έξι πρίγκιπες και έτσι την αποκαλούσαν *Sempre-noiva* ('πάντα μνηστευμένη'). Όμως ασθένησε από ευλογιά και απεβίωσε 21 ετών στο Παλαβάν της Λισαβόνας. Τάφηκε στη Μονή των Φραγκισκανών και έπειτα η σορός της μεταφέρθηκε στο Μοναστήρι του Σάο Βινσέντε ντε Φόρα στη Λισαβόνα.

## Πρόγονοι

## Πηγές
* "HEIRESSES TO THRONES". www.guide2womenleaders.com.
* "Death of Isabel Luísa, Pss of Beira". www.unofficialroyalty.com.

## Παραπομπές


Κατηγορία:Οίκος της Μπραγκάνσα
Κατηγορία:Βραζιλιάνες πριγκίπισσες
Κατηγορία:Πριγκίπισσες της Μπέιρα
Φραγκίσκη Ιωσηφίνα της Πορτογαλίας

H **Φραγκίσκη Ιωσηφίνα** (πορτογαλ. *Francisca Josefa de Bragança, princesa de Portugal*, 30 Ιανουαρίου 1699 - 15 Ιουλίου 1736) από τον Οίκο της Μπραγκάνσα ήταν πριγκίπισσα της Πορτογαλίας.

## Βιογραφία
Η *Φραγκίσκη Ιωσηφίνα Μαρία Ιαβερία* ήταν το όγδοο παιδί και η τρίτη κόρη (μόνη επιβιώσασα από τον 2ο γάμο) του Πέτρου Β΄ της Πορτογαλίας και της δεύτερης συζύγου του, Μαρίας Σοφίας των Βίττελσμπαχ, κόρης του Φιλίππου Γουλιέλμου του Παλατινάτου.

Γεννήθηκε στη Λισαβόνα. Της προτάθηκε ως σύζυγος ο Κάρολος Εμμανουήλ Γ΄ της Σαρδηνίας, αλλά τελικά δεν έγινε κάτι. Απεβίωσε 37 ετών στη Λισαβόνα και τάφηκε στο Βασιλικό Πάνθεον του Οίκου των Μπραγκάνσα.

## Πρόγονοι

## Πηγές
* Raggi, Giuseppina (2019). "The Lost Opportunity: Two Projects of Filippo Juvarra Concerning Royal Theaters and the Marriage Policy between the Courts of Turin and Lisbon (1719-1722)". *Music in Art: International Journal for Music Iconography*. 44 (1–2): 119–137. ISSN 1522-7464.



Κατηγορία:Οίκος της Μπραγκάνσα
Κατηγορία:Ινφάντας της Πορτογαλίας
Λούντβικ Σβομπόντα

Ο **Λούντβικ Σβομπόντα** (**Ludvik Svoboda**, Χροζνατίν, Μοραβία, Αυστροουγγαρία, 25 Νοεμβρίου 1895  – Πράγα, Τσεχοσλοβακία, 20 Σεπτεμβρίου 1979) ήταν Τσέχος στρατιωτικός και κομμουνιστής πολιτικός της Τσεχοσλοβακίας και εθνικός ήρωας. Πήρε μέρος στους δύο παγκοσμίους πολέμους και διετέλεσε πρόεδρος της χώρας του από το 1968 κατά τη διάρκεια της Άνοιξης της Πράγας  έως το 1975

Ο Σβομπόντα πολέμησε κατά τον Α’ Π.Π. ως αυτόμολος του στρατού της Αυστροουγγαρίας στο πλευρό των δυτικών συμμάχων της Αντάντ, ενώ στο Β’. Π. ως φυγάδας (μετά την κατάληψη της χώρας του από τους ναζί) ήταν επικεφαλής ενός Τσεχοσλοβακικού στρατιωτικού σώματος που τάχθηκε στο πλευρό του Κόκκινου Στρατού. Το 1945 ορίσθηκε υπουργός εθνικής άμυνας της Τσεχοσλοβακίας, συμπράττοντας στην επιβολή κομμουνιστικού καθεστώτος. Από το 1950 έως το 1951 ήταν αντιπρόεδρος, αλλά εν συνεχεία, λόγω των σταλινικών εκκαθαρίσεων, παραιτήθηκε και κλείστηκε στη φυλακή. Αποκαταστάθηκε μετά την άνοδο του Νικίτα Χρουστσόφ στην ηγεσία της ΕΣΣΔ και το Μάρτιο του 1968 εκλέχθηκε πρόεδρος της Τσεχοσλοβακίας. Το 1973 επανήλθε στην προεδρία, όμως έπειτα από δύο χρόνια ασθένησε και τον διαδέχθηκε ο Γκούσταβ Χούζακ. Πέθανε σε ηλικία 83 ετών.

## Παραπομπές


## Εξωτερικοί σύνδεσμοι
* 

Κατηγορία:Κομμουνιστές
Κατηγορία:Πρόεδροι της Τσεχοσλοβακίας
Κατηγορία:Μεγαλόσταυροι του Τάγματος της Αναγέννησης της Πολωνίας
Μαρία Ρίτα της Μπραγκάνσα

H **Μαρία-Ρίτα**, πορτογαλ. Maria-Rita de Bragança (1731 - 1808) από τον Οίκο της Μπραγκάνσα ήταν νόθη κόρη του βασιλιά της Πορτογαλίας.

## Βιογραφία
Ήταν η μόνη νόθη κόρη του Ιωάννη Ε΄ της Πορτογαλίας και της ερωμένης του Λουίζαw-Κλάραw ντε Πορτουγκάλ. 

Η Μαρία-Ρίτα-Γκερτρούντες γεννήθηκε στη Λισαβόνα. Ο πατέρας της είχε τρεις νόθους γιους, από διαφορετική ερωμένη τον καθένα. Έγινε μοναχή στη Μονή των Αγίων (Convento dos Santos) και απεβίωσε στη Λισαβόνα σε ηλικία 77 ετών.

## Πρόγονοι

## Πηγές
* Bernardes Branco, Manoel (1886). Portugal na Epocha de D. João V (in Portuguese). Lisbon: Livraria Antonio Maria Ferreira.

Κατηγορία:Οίκος της Μπραγκάνσα
Μαρία Άννα Φραγκίσκη της Πορτογαλίας

H **Μαρία Άννα Φραγκίσκη** (πορτ. *Maria Ana Francisca de Bragança*, 7 Οκτωβρίου 1736 - 16 Μαΐου 1813) από τον Οίκο της Μπραγκάνσα ήταν πριγκίπισσα (*infanta*) της Πορτογαλίας.

## Βιογραφία
Η *Μαρία Άννα Φραγκίσκη Ιωσηφίνα Ρίτα Ιωάννα* γεννήθηκε στη Λισαβόνα. Ήταν το δεύτερο παιδί και η δεύτερη κόρη του Ιωσήφ Α΄ της Πορτογαλίας και της Μαριάννας Βικτωρίας των Βουρβόνων-Ισπανίας, κόρης του Φιλίππου Ε΄ της Ισπανίας. Μεγαλύτερη αδελφή της ήταν η Μαρία Α΄ της Πορτογαλίας. 

Της προτάθηκε ως σύζυγος ο Λουδοβίκος Φερδινάνδος, Διάδοχος (''Δελφίνος'') της Γαλλίας, αλλά η μητέρα της δεν δέχθηκε.

Όταν ο Ναπολέων Βοναπάρτης διέταξε την εισβολή στην Πορτογαλία, η οικογένειά της διέφυγε στη Βραζιλία. Απεβίωσε στο Ρίο ντε Τζανέιρο σε ηλικία 77 ετών. Η σορός της μεταφέρθηκε στη Λισαβόνα.

## Πρόγονοι

## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 13.

## Παραπομπές


Κατηγορία:Οίκος της Μπραγκάνσα
Κατηγορία:Ινφάντας της Πορτογαλίας
Doja Cat

H **Doja Cat** (πραγματικό όνομα  **Άμαλα Ράτνα Ζαντίλε Ντλαμίνι**, αγγλικά: **Amala Ratna Zandile Dlamini**, γενν. 21 Οκτωβρίου 1995) είναι Αμερικανίδα ράπερ, τραγουδίστρια, στιχουργός και παραγωγός δίσκων. Γεννημένη και μεγαλωμένη στο Λος Άντζελες, ξεκίνησε να δημιουργεί και να κυκλοφορεί μουσική στο SoundCloud ως έφηβη. Το τραγούδι της, "So High" τράβηξε την προσοχή των εταιριών Kemosabe Records and RCA Records, υπογράφοντας έτσι συμβόλαιο μαζί τους στα 17 της.

Είναι ιδιαίτερα γνωστή μέσω της διαδικτυακής εφαρμογής TikTok.

Στις 30 Οκτωβρίου 2020, κυκλοφόρησε το έκτο άλμπουμ της Αριάνα Γκράντε Positions, στο οποίο συμμετείχε και η Doja με φωνητικά στο τραγούδι 'motive'.

## Δισκογραφία

## Παραπομπές


Κατηγορία:Αμερικανοί ράπερ
Κατηγορία:Αμερικανίδες τραγουδίστριες
Χαραυγή Ιωαννίνων

Η **Χαραυγή** είναι ορεινό χωριό της Περιφερειακής Ενότητας Ιωαννίνων στην Ήπειρο σε υψόμετρο 540 μέτρα.

## Γεωγραφικά - ιστορικά στοιχεία
Η Χαραυγή βρίσκεται δίπλα στα σύνορα της Ελλάδας με την Αλβανία και συμπεριλαμβάνεται στα χωριά του Πωγωνίου αν και τα ήθη και έθιμα των κατοίκων της συγγενεύουν περισσότερο με την Δρόπολη. Απέχει 62 χλμ. ΒΔ. από τα Ιωάννινα, 29 Δ. από το Καλπάκι και 11 χλμ. ΝΑ. από το συνοριακό σταθμό της Κακαβιάς. Το χωριό είναι κτισμένο στη πλαγιά του λόφου Πλάκα σε περιοχή με πολλά νερά, άφθονα περιβόλια, καρποφόρα δένδρα και πολλές καστανιές. Η παλιά του ονομασία είναι *Βάλτιστα* και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας ενώ το 1956 με το ΦΕΚ 125Α - 21/05/1956 μετονομάστηκε σε Χαραυγή. Σύμφωνα με το σχέδιο Καλλικράτης, αποτελεί την τοπική κοινότητα Χαραυγής που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 απογράφηκαν 175 κάτοικοι.

## Εξωτερικοί σύνδεσμοι

* Η Ιστορία της Χαραυγής Πωγωνίου από τον ιστότοπο https://www.tzourlakos.com/

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Μαρία Δωροθέα της Πορτογαλίας

H **Μαρία Δωροθέα** (πορτογαλ. *Maria Doroteia de Bragança, infanta de Portugal*, 21 Σεπτεμβρίου 1739 - 14 Ιανουαρίου 1771) από τον Οίκο της Μπραγκάνσα ήταν πριγκίπισσα (infanta) της Πορτογαλίας.

## Βιογραφία
Η *Μαρία Φραγκίσκη Δωροθέα Ιωσηφίνα Αντωνία Γερτρούδη Ρίτα Ιωάννα Ιφιγένεια* γεννήθηκε στη Λισαβόνα, ήταν τρίτη κόρη του Ιωσήφ της Πορτογαλίας και της Μαριάνας-Βικτωρίας των Βουρβόνων-Ισπανίας, κόρης του Φιλίππου Ε΄ της Ισπανίας. Έλαβε το όνομα της προγιαγιάς της Δωροθέας Σοφίας του Παλατινάτου (γιαγιάς της Μαριάνας Βικτωρίας). Μεγαλύτερη αδελφή της ήταν η Μαρία Α΄ της Πορτογαλίας.

Της προτάθηκε ως σύζυγος ο Λουδοβίκος-Φίλιππος Β΄, Δούκας της Ορλεάνης, αλλά αυτή αρνήθηκε. Απεβίωσε στη Λισαβόνα σε ηλικία 32 ετών και τάφηκε στο Βασιλικό Πάνθεον του Οίκου των Μπραγκάνσα, στο Μοναστήρι του Σάο Βισέντε ντε Φόρα της Λισαβόνας.

## Πρόγονοι

## Πηγές
*  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 14.



Κατηγορία:Οίκος της Μπραγκάνσα
Κατηγορία:Ινφάντας της Πορτογαλίας
Λουίζα της Μπραγκάνσα

H **Λουίζα**, πορτογαλ. Luísa, duquesa de Cadaval (9 Ιανουαρίου 1679 - 23 Δεκεμβρίου 1732) από τον Οίκο της Μπραγκάνσα ήταν νόθη κόρη του Πέτρου Β΄ της Πορτογαλίας.

## Βιογραφία
Ήταν η μόνη νόθη κόρη του Πέτρου Β΄ της Πορτογαλίας και της ερωμένης του Μαρία ντα Κρουζ Μασκαρένας.

Γεννήθηκε στη Λισαβόνα και μεγάλωσε στην οικογένεια του Φρανσίσκο Κορρέια ντε Λασέρντα, γραμματέα του Κράτους. Έπειτα πήγε στο Μοναστήρι του Καρνίντε με τη θεία της Μαρία, νόθη κόρη του Ιωάννη Δ΄ της Πορτογαλίας. 

## Οικογένεια
Παντρεύτηκε πρώτα τον δον Λουίς 2ο δούκα του Κανταβάλ και μετά το τέλος του, τον δον Ζάιμε-Άλβαρες Περέιρα ντε Μέλο 3ο δούκα του Κανταβάλ.

## Πρόγονοι

## Πηγές
* "D. Luísa. filha de D. Pedro II: uma princesa duas vezes duquesa" by Luís de Bivar Guerra, in "Miscelânia Histórica de Portugal", nº 2, 1982

## Παραπομπές


Κατηγορία:Οίκος της Μπραγκάνσα
Βενεδίκτη της Πορτογαλίας

H **Βενεδίκτη** (πορτογαλ. *Benedita de Bragança, infanta de Portugal*, 25 Ιουλίου 1746 - 18 Αυγούστου 1829) από τον Οίκο της Μπραγκάνσα ήταν πριγκίπισσα (infanta) της Πορτογαλίας και με τον γάμο της έγινε πριγκίπισσα της Βραζιλίας.

## Βιογραφία
Η *Μαρία Φραγκίσκη Βενεδίκτη Άννα Ισαβέλλα Ιωσηφίνα Αντωνία Λούρδη Ιγνατία Θηρεσία Γερτρούδη Ρίτα Ιωάννα Ρόζα* ήταν η τέταρτη κόρη του Ιωσήφ της Πορτογαλίας και της Μαριάνας Βικτωρίας των Βουρβόνων-Ισπανίας, κόρης του Φιλίππου Ε΄ της Ισπανίας.

Σύζυγός της έγινε ο γιος της αδελφής της Μαρίας Α΄ της Πορτογαλίας, η οποία είχε παντρευτεί τον θείο της Πέτρο Γ΄ της Πορτογαλίας.

## Οικογένεια
Παντρεύτηκε το 1777 τον ανιψιό της Ιωσήφ της Βραζιλίας. Δεν απέκτησαν απογόνους (είχε δύο αποβολές, το 1781 και το 1786).

## Πρόγονοι

## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 14.

## Παραπομπές


Κατηγορία:Οίκος της Μπραγκάνσα
Κατηγορία:Βραζιλιάνες πριγκίπισσες
Κατηγορία:Δούκισσες της Πορτογαλίας
Κατηγορία:Πριγκίπισσες της Μπέιρα
Κατηγορία:Ινφάντας της Πορτογαλίας